Keski-Suomessa harjoitellaan yhdessä häiriötilanteiden varalle - paikallispuolustusharjoitus näkyy ja kuuluu myös Jyväskylässä

Viranomaiset, kunnat, oppilaitokset ja yritykset harjoittelevat elo–syyskuun vaihteessa laajasti yhdessä Keski-Suomessa. Puolustusvoimien johtama Mighty Stronghold 26 -paikallispuolustusharjoitus näkyy ja kuuluu erityisesti Keuruulla, Laukaassa ja Jyväskylässä. Torstaina 3.9. järjestetään myös kaikille avoin kansalaistapahtuma Jyväskylässä.